Renosterkoei en kalf in Namibië gestroopArgieffoto Barry de Klerk, woordvoerder van die Namibiese polisie, het gesê die renosterkoei en haar kalf is in Damaraland gestroop. “Die koei en haar kalf se karkasse is op 21 Desember tydens ŉ roetine-patrollie deur die Save The Rhino-trust gevind. Albei is doodgeskiet. Die karkasse was drie tot vier dae oud,” het De Klerk gesê. Daar is die afgelope twee maande drie renosters in Namibië se wêreldbekende Etosha Nasionale Park gestroop. Volgens die polisie is daar vanjaar reeds 24 renosters in Namibië gestroop.